OzLabs/hebrew-wiki-articles huggingface dataset:
מאט קורנט

מאט קורנט (באנגלית: Matt Cornett; נולד ב-6 באוקטובר 1998) הוא שחקן וזמר אמריקאי, המוכר בעיקר מתפקידו בתור אי.ג'יי מקסוול בסדרה "היי סקול מיוזיקל: המחזמר: הסדרה". 

== ביוגרפיה ==
קורנט נולד וגדל בעיר רוג'רס שבמדינת ארקנסו, ארצות הברית. בשנת 2012 עבר לגור בלוס אנג'לס על מנת להתמקד בקריירת המשחק שלו.

== קריירה ==
בשנת 2016 השתתף בתפקיד אורח בסדרת הטלוויזיה "בלה והבולדוגס" וזכה בפרס האמן הצעיר על תפקידו בסדרה.<ref></ref>

קורנט הופיע בתפקידי אורח במספר תוכניות טלוויזיה, ביניהן "מקום טוב באמצע", "מחשבות פליליות", "ללא מילים", "במשפחות הכי טובות", "השייקריות" ו"הגולדברגים".

בשנת 2019 הוא החל לגלם את תפקידו של אי. ג'יי בסדרת הטלוויזיה המוזיקלית "היי סקול מיוזיקל: המחזמר: הסדרה" של שירות הסטרימינג דיסני+. הסדרה הסתיימה באוגוסט 2023.

בשנת 2022 הוא כיכב בסרט של ערוץ דיסני "זומבים 3".<ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2013
|Can
|דייגו
|
|-
|2015
| Think My Babysitter's an Alien
|גלן
|
|-
|2016
|Inconceivable
|זאק
|
|-
|2018
|Alex & Me 
|לוגן ויליס
|
|-
|2024
|Karma: Death at Latigo Springs
|ניילס
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2012 - 2014
|Nightmare U
|דניאל
|סדרת רשת; 3 פרקים
|-
|2013
|סאות'לנד
|לו
|פרק: "Off Duty"
|-
|2015 - 2016
|בלה והבולדוגס
|זאק בארנס
|6 פרקים
|-
| rowspan="2" |2016
|מחשבות פליליות
|אוסטין סטרגרן
|פרק: "The Anti-Terror Squad"
|-
|מקום טוב באמצע
|דנקן
|פרק: "The Core Group"
|-
|2017
|ללא מילים
|צ'ייס
|פרק: "S-I- SICK D-A- DAY"
|-
|2017 - 2018
|במשפחות הכי טובות
|ריאן
|4 פרקים
|-
|2018
|לבד ביחד 
|לוגן
|פרק: "Drama Story"
|-
| rowspan="2" |2019
|השייקריות
|בלייק
|3 פרקים
|-
|Stressed to Death
|אלסטון גארט
|סרט טלוויזיה של Lifetime
|-
|2019 - 2020
|הגולדברגים
|אנדרו גלארי
|2 פרקים
|-
|2019–2023
|היי סקול מיוזיקל: המחזמר: הסדרה
|אי.ג'יי מקסוול 
|תפקיד ראשי (עונות 1-3); אורח בעונה הרביעית
|-
|2022
|זומבים 3
|א-לאן
|סרט טלוויזיה של ערוץ דיסני
|-
|TBA
|School for Boys
|ליאו גרסקו
|סדרת טלוויזיה (עדיין לא פורסמה) 
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:זמרים אמריקאים
קטגוריה:ערוץ דיסני: שחקנים ומנחים
קטגוריה:אמריקאים שנולדו ב-1998
סלע נלסון (אנטארקטיקה)

סלע נלסון (באנגלית: Nelson Rock) הוא אי קטן מבודד, במפרץ הולם, למול חופי אדמת מק. רוברטסון שבאנטארקטיקה.

האי מורכב מסלע קהה, ומכוסה קרח.

האי ממוקם 5.6 קילומטרים צפונית לסלעי ויליאמס.

האי ממוקם 24 קילומטרים צפונית - צפון-מערבית מתחנת מוסון.

== היסטוריה ==
=== גילוי ומיפוי האי ===

האי מופה לראשונה בשנת 1954, על ידי רוברט ג'י. דוברס (Robert G. Dovers), במסגרת פעילות משלחת החקר האנטארקטית הלאומית של אוסטרליה; דוברס היה מפקד תחנת מוסון בשנת 1954.

=== מקור השם ===

שמו של האי ניתן לו על ידי ועדת השמות האנטארקטיים של אוסטרליה.

האי נקרא על שמו של רוברט אדוארד קלווין נלסון (Robert Edward Kelvin Nelson), שהיה תצפיתן מזג אוויר (מטאורולוגיה) בתחנת מוסון בשנת 1962.

נלסון סייע בשילוש סלע נלסון, ובהקמת משואה באי.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:10580 סלע נלסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=2421 סלע נלסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10146&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR סלע נלסון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

נלסון
נעה שפיגל

נעה שפיגל (נולדה ב-17 בדצמבר 1982) היא עיתונאית ישראלית המשמשת ככתבת הפרלמנטרית של עיתון "הארץ".

==ביוגרפיה==
שפיגל נולדה בקריית טבעון. בשנות התיכון הצטרפה לגרעין נח"ל של הנוער העובד והלומד. בסיום לימודיה יצאה לשנת שירות בה עסקה בחינוך בחצור הגלילית, ולאחריה התגייסה כלוחמת במחזור ב' של קרקל.

בשנת 2006 החלה את דרכה העיתונאית כמפיקה, עורכת ושדרנית ברדיו חיפה. עד לשנת 2015 עבדה שפיגל במספר כלי תקשורת ביניהם חדשות הוט, רדיו צפון, המקומון כלבו, והמקום הכי חם בגיהנום. במקביל, בשנים 2008–2013, היה בבעלותה פאב ברמת ישי.

בשנת 2014 החלה לעבוד שפיגל בעיתון הארץ ככתבת צפון<ref></ref>. במקביל לעבודתה בעיתון המשיכה להגיש תוכניות אקטואליה בתחנות רדיו שונות בצפון. בשנת 2021 מונתה להיות כתבת העיתון בכנסת.

לשפיגל תואר במדעי המדינה מאוניברסיטת חיפה ובימים אלו מסיימת כתיבת תיזה בתקשורת פוליטית<ref></ref>.

בין הישגיה העיתונאיים:
* חשיפת הדו"ח הראשון בדבר הסכנה הטמונה באוניית האמוניה שבחיפה, מה שהיווה זרז למאבק שהסתיים בפינוי המכל<ref></ref>.
* סיקור מלחמת האזרחים בסוריה וההשפעות על רמת הגולן<ref></ref>.
* חשיפת תופעות הדרה על בסיס לאום ומגדר בעיריית עפולה<ref></ref><ref></ref>.
* חשיפת השימוש שעשה רשם בית משפט בעכו בחוק יסוד: ישראל – מדינת הלאום של העם היהודי לטובת פסיקה נגד החזר נסיעות של ילדים ערבים תושבי כרמיאל<ref></ref>.
* חשיפת תשלומים מוגזמים ששולמו לאומנים במסגרת פסטיבל כתר המזרח הראשון שיזמה שרת התרבות מירי רגב<ref></ref>.
* סיקור פרשת החשד לאונס בקפריסין בשנת 2019. בעקבות דיווחיה של שפיגל נחשף הקהל בישראל לחומרי חקירה חדשים שהובילו למאבק ציבורי בעד הצעירה הבריטית<ref></ref><ref></ref>.
* סיקור מאבק "הדגלים השחורים" החל מיומו הראשון<ref></ref>.

==קישורים חיצוניים==

==הערות שוליים==

קטגוריה:כתבים פרלמנטריים ישראלים
קטגוריה:עיתונאיות ישראליות
קטגוריה:סגל הארץ
קטגוריה:בוגרי בית הספר התיכון ע"ש חיים גרינברג
קטגוריה:בוגרות בית הספר התיכון ע"ש חיים גרינברג
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות שנולדו ב-1982
קטגוריה:ישראלים שנולדו ב-1982
שבלול עץ ירוק

שבלול עץ ירוק או שבלול ברקת ירוק (שם מדעי: Papustyla pulcherrima, לעיתים גם Papuina pulcherrima, שם עממי: Green Emerald Snail) הוא שבלול יבשה, שחי באי מנוס בפפואה-גינאה החדשה. בית הגידול שלו הוא יערות גשם והוא חי על עצים. הוא ידוע בעיקר בזכות הקונכייה המגדלית שלו בצבע ירוק בוהק, כמו ברקת.

== תיאור ==

שבלול זה בולט בעיקר בזכות הקונכייה שלו, שצבועה בצבע ירוק בוהק, דבר נדיר בקרב שבלולים. צבע זה הוא צבע הקליפה החיצונית של הקונכייה, קליפה עשוית חלבון הנקראת פריוסטרקום (periostracum). מתחת לקליפה זו, הקונכייה היא בצבע צהוב.
צורת הקונכייה היא חרוטית-מגדלית וכוללת 4–6 פיתולים.

== תפוצה ==

שבלול זה הוא מין אנדמי לאי מנוס שבפפואה-גינאה החדשה. הוא חי על עצים ביערות גשם עד רום של 112 מטר מעל פני הים.

== מצב שימור ==

בשל קונכייתו היפה והצבעונית, מין זה נקצר בכמויות גדולות על ידי האדם, שהשתמש בה כתכשיט וחפץ אספנות לקישוט. כריתת יערות הגשם באי ובירוא שטחים הביאו לאיום על קיומו.

כיום שבלול העץ הירוק מוגן תחת אמנת CITES ומצב שימורו, כפי שנרשם על ידי ה-IUCN, הוא "כמעט מאוים" (Near Threatened).

== גלריה ==

<gallery widths=250 heights=250>
File:Papustyla pulcherrima - 1977.jpg
File:Papustyla pulcherrima shell.jpg
</gallery>

== קישורים חיצוניים ==

==הערות שוליים==

קטגוריה:שבלולי יבשה
איקיגאי

איקיגאי (ביפנית: 生き甲斐; באנגלית: Ikigai) הוא תפיסה או דרך חיים בתרבות יפן. המשמעות המילולית של המושג היא "הסיבה להיות ולחיות". איקיגאי הוא משמעות או כיוון לחיים. המשמעות או הכיוון הם אישיים. האיקיגאי גורם לאדם לפעול להגשמה עצמית בכיוון של מימוש אותה מטרה או סיבה לקיום. על ידי כך הוא מעניק לאדם תחושה של משמעות ושל סיפוק עצמי.איקיגאי של אדם הוא סובייקטיבי, ואינו חייב להיות בתחום מסוים של החיים. כך למשל, הוא יכול להיות עבודה, שהוא אוהב לבצע אותה ולעשייה בה יש משמעות עבורו או משפחה או ילדים. הוא יכול להיות תחביב. הוא יכול להיות עשייה למען קהילה או אנשים בקהילה. הוא יכול להיות יצירה בתחום כלשהו.האיקיגאי הוא סוביקטיבי ולכן אינו נמדד במדדים אובייקטיביים של הצלחה, כגון: גובה השכר או ציון במבחן.

==ארבעת התנאים לחיים בעלי ערך==
משמעות לחיים על פי איקיגאי היא שילוב של ארבעה תנאים המתייחסים לעיסוק שלכם:
* מה אתם אוהבים לעשות?
* במה אתם טובים?
* על מה ישלמו לכם?
* מה צריך העולם?

==היסטוריה==
המושג איקיגאי היה קיים בתרבות היפנית זמן רב לפני שהפך לנחלת רבים. הפיכתו לפופולרי מיוחסת לספר של הפסיכיאטרית היפנית מיקו קאמיה (באנגלית: Mieko Kamiya; ביפנית: 神谷 美恵子); 12 בינואר 1914 – 22 באוקטובר 1979). בשנת 1966 היא פרסמה ספר בשם: "על משמעות החיים". הספר לא תורגם מיפנית לאנגלית.

==השפעה על החיים==
מחקרים מראים כי מי שיש לו איקיגאי מאושר יותר, מצליח יותר ובריא יותר בממוצע ממי שאין לו איקיגאי. במחקר מקיף ומתמשך של Levy, Slade, Kunkel, & Kasl, 2002) נמצא כי אחוז גבוה יותר מאלה שדיווחו שיש להם איקיגאי היו נשואים, מועסקים בעבודה ובעלי השכלה גבוהה יותר. אחוז התמותה היה נמוך יותר, כשהפער נבע בעיקר מיתר תחלואה במחלות לב.יש דמיון בין התפיסה של פסיכולוגיה חיובית בתרבות המערב לבין התפיסה שמאחורי המושג איקיגאי בתרבות יפן.

== ראו גם ==
* משמעות החיים
* פסיכולוגיה חיובית
*לוגותרפיה
*אודימוניה

== קישורים חיצוניים ==

<div style="direction: ltr;">
* [https://www.psychologytoday.com/intl/blog/the-good-life/200809/ikigai-and-mortality/ Ikigai and Mortality], Christopher Peterson Ph.D, Psychology Today, September 17, 2008
* [http://www.bbc.com/travel/story/20200510-japans-formula-for-life-satisfaction/ Japan's Formula of Life], Lily Crossley-Baxter, BBC Travel, May 11, 2020
</div>
* יהודית כץ [https://www.judithkatz.me/post/__155 סטנדרטים יפנים – כך תעבדו במשהו שאתם אוהבים באמת], 16 באפריל 2019
* יהב הרטמן [https://www.youtube.com/watch?v=mI2LylLJo4g איקיגאי ikigai // ערך החיים], 16 בדצמבר 2020

==הערות שוליים==

קטגוריה:יפן: תרבות
תמיהלה קיון

תמיהלה קיון (בבורמזית: သမီးလှကျွန်း; מילולית: בתי היפה) הוא אי במחוז אייברטי , מיאנמר.<ref name="IG">Imperial Gazetteer... (1908), p.161.</ref> האי נמצא סמוך לכף נגראיס .

על האי נמצא מגדלור.<ref></ref>

האי הוא אחד מאזורי הקינון העיקריים במיאנמר לצבי ים ירוקים ולצבי ים חומים.<ref>Imperial Gazetteer... (1908), p.314.</ref> מאז 1986, יש באי תחנת שימור. בשנים האחרונות, בשל היעלמות מנגרובים, אתר קינון הצבים צומצם. הציקלון נארגיס שהיה באזור ב-2–3 במאי 2008, פגע גם בקני הצבים ובאתרי הקינון שעל האי.<ref></ref>

== היסטוריה ==
ב-1801, אוניית הסחר הבריטית, Mermaid, התרסקה על סלע מספר קילומטרים מהאי. ב-7 בנובמבר 1808, גם האונייה המזרח-אינדיאנית Travers התרסקה באותו אזור.

ב-1908, הוקמה על האי תחנת תקשורת, שכיום סגורה. התחנה הייתה בקשר רדיו עם איי אנדמן וניקובר והיה לה קשר טלגרף לפאטיין.<ref>Wireless... (1912), p.18.</ref>

בזמן מלחמת העולם השנייה, בינואר 1942, אוניית הקיטור הבריטית, Yengyua, הוציאה את מפעילי הרדיו הבריטיים מהאי. ב-6 במרץ 1943, מטוסי קונסולידייטד B-24 ליברייטור הפציצו את תחנת הרדיו כשחזרו מהתקפה על אוניות בכף נגראיס .

== אקלים ==

== לקריאה נוספת ==
<div class="mw-content-ltr">
* Imperial Gazetteer of India: Provincial Series, (1908), Volume 10, (Superintendent of Government Printing).
* Wireless Telegraph stations of the World (1912). (Washington: Government Printing Office).
* A list of Diamond Island plants (1890). (Journal of the Asiatic Society of Bengal, volume LIX, by D. Prain)
</div>

== קישורים חיצוניים ==
* 

== הערות שוליים ==

קטגוריה:מגדלורים
קטגוריה:איים באוקיינוס ההודי
קטגוריה:איים לא מיושבים
קטגוריה:מיאנמר: גאוגרפיה
הגביע הרוסי בכדוריד

הגביע הרוסי בכדוריד (ברוסית: Кубок России по гандболу среди мужчин) הוא טורניר כדוריד שנתי, הנערך בקרב מועדוני גברים שמשתתפים באליפות רוסיה ובתחרויות המקצועניות.<ref name="polozhenie"></ref><ref name="regulation"></ref>

== כללים ==
התנאים והכללים לגביע הרוסי נקבעים על ידי משרד הספורט של הפדרציה הרוסית ופדרציית הכדוריד של רוסיה. .

קבוצה יכולה לכלול מקסימום שלושים וארבעה אנשים, כולל עשרים ושמונה ספורטאים (מתוכם רק חמישה יכולים להיות זרים, בעוד שרק שלושה יכולים להיות על המגרש במהלך המשחק), שני מאמנים, רופא, מטפל בעיסוי, ראש הקבוצה ומנהלה<ref></ref>. תנאי מוקדם להשתתפות בגביע למועדונים הוא שיש להם לפחות קבוצת ספורט נוער אחת שהשתתפה בחסות מועדון ספורט רשמי בתחרות רשמית אחת לפחות בכדוריד.
==פורמט==
הטורניר נערך בשני שלבים: שלב מקדים על פי שיטת פלייאוף. המקומות בטורניר נקבעים על פי סכום הנקודות הגבוה ביותר שנצבר בכל המשחקים: שתי נקודות מוענקות על ניצחון, אחת על תיקו ולא מוענק ניקוד על הפסד. במקרה של נקודות שוות למספר קבוצות, המקומות נקבעים על ידי המספר הגבוה ביותר של נקודות וההפרש הטוב ביותר בין שערים שהובקעו במשחקים בין הקבוצות הללו, כמו גם ההפרש הטוב ביותר בין שערים שהובקעו ומספר הניצחונות הגבוה ביותר. אם הקבוצות שיחקו בפלייאוף, המנצחת נקבעת על פי תוצאה בזמן הארכה. לאחר מכן, אם המצב לא השתנה, מוענקת סדרת זריקות עונשין של שבעה מטרים<ref name="pravila-vida-sporta-gandbol"></ref><ref></ref>.

== מחזיקות הגביע ==
{| class="wikitable"
| width="80px" |עונה
| width="170px" |זוכה
| width="200px" |סגנית
| width="200px" |מקום שלישי
|-
|2005/2006<ref></ref><ref></ref>
|rowspan=8|הדובים מצ'כוב
|פורטוביק
|
|-
|2006/2007
|
|
|-
|2007/2008
|
|
|-
|2008/2009<ref></ref>
|קאוסטיק וולגוגרד
|דינמו אסטרחן
|-
|2009/2010<ref></ref><ref></ref>
|קאוסטיק וולגוגרד
|לוקומוטיב צ'ליאבינסק
|-
|2010/2011<ref name=championat2011></ref>
|קאוסטיק וולגוגרד
|מועדון הכדוריד סנקט פטרבורג
|-
|2011/2012<ref></ref><ref></ref><ref></ref>
|הדובים מפרם
|קאוסטיק וולגוגרד
|-
|2012/2013<ref></ref><ref></ref>
|קאוסטיק וולגוגרד
|מועדון הכדוריד סנקט פטרבורג
|-
|2013/2014<ref></ref><ref></ref>
|הדובים מפרם
|מועדון הכדוריד סנקט פטרבורג
|הדובים מצ'כוב
|-
|2014/2015
|rowspan=2|הדובים מצ'כוב
|סקי"ף קרסנודאר
|הדובים מפרם
|-
|2015/2016<ref></ref>
|מועדון הכדוריד סנקט פטרבורג
|דינמו אסטרחן
|-
|2016/2017<ref></ref><ref></ref>
|סקי"ף קרסנודאר
|הדובים מצ'כוב
|SGAU סרטוב
|-
|2017/2018<ref></ref><ref></ref>
|rowspan=4|הדובים מצ'כוב
|rowspan=3|ספרטק מוסקבה
|SGAU סרטוב
|-
|2018/2019<ref></ref><ref></ref>
|סקי"ף קרסנודאר
|-
|2019/2020
|הדובים מפרם
|-
|2020/2021
|סקי"ף קרסנודאר
|צסק"א
|}

=== תארים ===
{| class="wikitable"
|-
|קבוצה
|זכיות
|-
| הדובים מצ'כוב || 14
|-
| הדובים מפרם || 1
|-
| סקי"ף וולגוגרד || 1
|}

== קישורים חיצוניים ==
* 

== הערות שוליים ==

קטגוריה:תחרויות כדוריד באירופה
קטגוריה:רוסיה: כדוריד
Avīci (01)

Avīci (01) הוא המיני-אלבום הרביעי של ה-DJ והמפיק המוזיקלי השוודי אביצ'י. המיני-אלבום יצא לאור ב-11 באוגוסט 2017 על ידי חברות התקליטים וירג'ין ואביצ'י.

==רקע והכרזה==
ב-27 ביוני 2017, הופיעה לראשונה הזמרת ריטה אורה וביצעה את גרסה האקוסטית של הסינגל "Lonely Together", באירוע פרטי באנבל בלונדון.<ref></ref> לאחר מכן שיתף אביצ'י קטעים של בעמוד האינסטגרם שלו, וכתב "מוזיקה חדשה תגיע בקרוב מאוד (מאוד)!", עם כותרות רצועות כהאשטג,<ref></ref><ref></ref> ואחריו טיזרים של כל רצועה מהמיני-אלבום.<ref></ref><ref></ref><ref></ref> אביצ'י אמר על המיני-אלבום: "אני ממש מתרגש לחזור שוב עם מוזיקה חדשה. עבר הרבה זמן מאז שהוצאתי משהו והרבה זמן מאז שהייתי נרגש ממוזיקה חדשה! ההתמקדות שלי במיני-אלבום הראשון של האלבום היה אמור להשיג שילוב של שירים חדשים וישנים: כמה שהמעריצים שאלו עליהם והמתינו להם מעורבבים עם שירים חדשים שלא נשמעו מעולם!".<ref></ref> בראיון לפיט מ-" BBC Radio 1", אביצ'י הצהיר: "זה המיני-אלבום הראשון מבין 3 שהיו עוד, ורק אז כל האלבום ייצא עם המיני-אלבום השלישי שלי."<ref></ref>

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!דנמרק (IFPI Denmark)
|פלטינה
|20,000<small></small>
|-
!איטליה (FIMI)
|זהב
|25,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|10 באוגוסט 2017
|תקליטור • הורדה דיגיטלית • סטרימינג
|וירג'ין • אביצ'י
|<ref></ref>
|}

==קישורים חיצוניים==

==הערות שוליים==

קטגוריה:מיני-אלבומים מ-2017
קטגוריה:אלבומי אביצ'י
קטגוריה:מיני-אלבומים באנגלית
אביאל זרגרי

אביאל יוסף זרגרי (נולד ב-11 בדצמבר 2002 בירושלים שבישראל) הוא כדורגלן ישראלי המשחק בעמדת הקשר.

== קריירת מועדונים ==
זרגרי גדל במחלקת הנוער של בית"ר ירושלים מליגת העל. ב-22 בדצמבר 2019 ערך את הופעת הבכורה שלו במועדון, בניצחון 0–5 על הפועל ראשון לציון במסגרת סיבוב ח' של גביע המדינה לעונת 2019/2020. ב-8 ביוני 2020 ערך את הופעת הבכורה שלו בליגת העל, בתיקו 0-0 נגד מכבי תל אביב במסגרת משחק השלמה למחזור השלישי לעונת 2019/2020. בעונתו הראשונה בקבוצה הבוגרת של המועדון ערך ארבע הופעות ליגה. בעונתו השנייה הוסיף 24 הופעות ליגה.

ב-12 בינואר 2023 עזב זרגרי את מועדון נעוריו וחתם לשנתיים וחצי במכבי חיפה תמורת כ-1.8 מיליון שקלים. ב-17 באוגוסט 2023 חתם לעונה בהשאלה ממכבי חיפה למכבי פתח תקווה.

== נבחרות ישראל ==
ב-4 ביוני 2021 ערך את הופעת הבכורה שלו בנבחרת הבוגרת, כשנכנס כמחליף בניצחון של ישראל 1–3 במשחק ידידות במונטנגרו.

== תארים ==
;מכבי חיפה
* אליפות: 2022/23
* אלוף האלופים: 2023

;מכבי פתח תקווה
* גביע המדינה: 2023/2024

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בית"ר ירושלים
קטגוריה:כדורגלני מכבי חיפה
קטגוריה:כדורגלני נבחרת ישראל
קטגוריה:ירושלים: כדורגלנים
קטגוריה:ישראלים שנולדו ב-2002
The Days / Nights

The Days / Nights הוא המיני-אלבום השני של ה-DJ והמפיק המוזיקלי השוודי אביצ'י. המיני-אלבום יצא לאור ב-1 בדצמבר 2014 על ידי חברת התקליטים PRMD.

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1 בדצמבר 2014
|הורדה דיגיטלית
|PRMD
|<ref></ref>
|}

==קישורים חיצוניים==

==הערות שוליים==

קטגוריה:מיני-אלבומים מ-2014
קטגוריה:אלבומי אביצ'י
קטגוריה:מיני-אלבומים באנגלית
מעוז (רחפן)

"מעוז" (משווק תחת השם Spike Firefly) הוא כינויו בצה"ל של חימוש משוטט למשימות איתור ותקיפה טקטיות, תוצרת חברת רפאל - מערכות לחימה מתקדמות.

משקלו של הרחפן 2.6 ק"ג, והוא בעל מבנה גלילי הניצב על-גבי שלוש רגליים. הוא נעזר בשני זוגות מדחפים מתקפלים כדי לרחף ומשתמש בשתי מערכות סריקה ואיתור מטרות: CMOS/IR וחיישני קרבה. ל'מעוז' מהירות טיסה של עד 46 קמ"ש ומהירות צלילה למטרה של 72 קמ"ש, והוא נושא מטען נפץ במשקל 350 גרם, עם ראש מתפוצץ רב-כיווני. טווח הטיסה בשטח פתוח הוא עד 1,500 מטר מיחידת הבקרה ו-500 מטר בשטח בנוי.[https://www.rafael.co.il/system/spike-firefly/]

מערכת הנשק כוללת מארז נשיאה ייעודי ללוחמים שכולל שלושה מעוזים, סוללות, מטענים ויחידת בקרה.

החימוש פותח על ידי חברת רפאל ומשרד הביטחון, על בסיס רעיון של יקי חץ, מהנדס בחברת רפאל. הוא נכנס לשימוש ביחידות צה"ל ב-2021. השימוש המבצעי הראשון שלו נעשה במהלך מבצע שומר החומות, בו הפעילה פלוגת חשיפה-תקיפה של חטיבת הצנחנים את המעוזים לאיתור ופגיעה במטרות חמאס.

==קישורים חיצוניים==
* [https://www.rafael.co.il/wp-content/uploads/2019/03/FIREFLY.pdf על הרחפן] באתר רפאל
* 
* 
* 
* 

==הערות שוליים==

קטגוריה:רפאל: מוצרים
קטגוריה:כלי טיס בלתי מאוישים ישראליים
קטגוריה:חימוש משוטט
נאש (מוזיקאי)

גארט צ'ארלס נאש<ref name="Billboard"></ref> (באנגלית: Garrett Charles Nash; נולד ב-16 ביוני 1993), הידוע יותר בשם הבמה נאש (Gnash; לעיתים מעוצב כ-gnash),<ref></ref> הוא מוזיקאי, ראפר, זמר-יוצר, תקליטן ומפיק מוזיקלי אמריקאי.

== ראשית חייו ==
נאש נולד ב-16 ביוני 1993 בלוס אנג'לס, קליפורניה, ארצות הברית לאביו, מוזיקאי ולאמו, במאית ומפיקה.<ref></ref>

לפני שהתחיל לכתוב את המוזיקה שלו, נאש התחיל להקליט כשהיה בן 13.

== קריירה ==
ב-2015, נאש התחיל להוציא סדרה של מיני-אלבומים, שקשורה לפרידה קודמת,<ref></ref> כאשר ב-15 במרץ 2015 הוציא את U,<ref></ref> וב-15 בדצמבר 2015, הוציא את Me.<ref></ref> נאש הקליט את שני המיני-אלבומים הראשונים שלו במוסך שלו. במוסך שלו הפיק גם את השיר "I Hate U, I Love U" שנהיה לשיר הפריצה שלו, כאשר בשיאו הגיע למקום העשירי בבילבורד הוט 100 ולמקום השביעי במצעד הסינגלים הבריטי.<ref></ref> המיני-האלבום השלישי של נאש, Us, יצא ב-25 במרץ 2016.<ref></ref>

בריאיון למגזין בילבורד ב-2016, נאש ציין את Death Cab for Cutie, The Postal Service, קניה וסט וג'ק ג'ונסון כהשפעותיו המוזיקליות.<ref name="Billboard" />

באוקטובר 2017, הוציא בשיתוף פעולה עם MAX את הסינגל "Lights Down Low". השיר הגיע בשיאו למקום ה-20 בבילבורד הוט 100.<ref></ref><ref></ref>

ב-11 בינואר 2019, הוא הוציא את אלבום הבכורה שלו, We.

ב-21 בדצמבר 2019, הוא הוציא את המיני-אלבום הרביעי שלו, If.

ב-16 ביוני 2020, הוא הוציא את המיני-אלבום החמישי שלו, Outside/Inside.

== פרסים ומועמדויות ==
{| class="wikitable"
!שנה
!פרס
!קטגוריה
!עבודה מועמדת
!תוצאה
|-
|2017
|פרסי המוזיקה של רדיו דיסני
|שיר הפרידה הטוב ביותר
|"I Hate U, I Love U" <small>(יחד עם אוליביה אובריאן)</small>
|
|}

== דיסקוגרפיה ==
=== אלבומי אולפן ===
* 2019: We

=== מיני-אלבומים ===
* 2015: U
* 2015: Me
* 2016: Us
* 2019: If
* 2020: Outside/Inside

== סיבובי הופעות ==
* 2016–2017: The U, Me & Us Tour
* 2017: The Sleepover Tour
* 2018: he Young Renegades Tour: Part II
* 2018: The Summer After Tour
* 2019: The Broken Hearts Club Tour

== קישורים חיצוניים ==
* 

== הערות שוליים ==

קטגוריה:אמנים אמריקאים הידועים בשם במה
קטגוריה:אמני אטלנטיק רקורדס
קטגוריה:אמריקאים ממוצא נורווגי
קטגוריה:אמריקאים ממוצא אנגלי
קטגוריה:זמרים-יוצרים אמריקאים
קטגוריה:ראפרים אמריקאים
קטגוריה:תקליטנים אמריקאים
קטגוריה:פזמונאים אמריקאים
קטגוריה:זמרים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1993
עונת 1975/1976 בליגת העל ההולנדית

עונת 1975/1976 הייתה העונה ה-20 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה פ.ס.וו. איינדהובן באליפות הליגה. מ.ו.ו מאסטריכט ואקסלסיור רוטרדם ירדו לליגת המשנה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו ניימכן ומועדון הכדורגל איינדהובן שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות שסיימו במקומות 17 ו-18 ירדו לליגת המשנה.

===טבלת הליגה===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||פ.ס.וו. איינדהובן
 ||34||24||5||5||89||27||62||53||העפלה לגביע אירופה לאלופות
|-bgcolor=#09DWAf
|2.||פיינורד
 ||34||23||6||5||88||40||48||52||rowspan=2 align=right| העפלה לגביע אופ"א
|-bgcolor=#09DWAf
|3.||אייאקס
 ||34||21||8||5||74||38||36||50
|-
|4.||פ.צ. טוונטה
 ||34||19||8||7||64||32||32||46||
|-
|5.||א.ז 67
 ||34||15||9||10||46||39||7||39||
|-
|6.||דאן האג
 ||34||15||7||12||65||51||14||37||
|-
| 7.||ניימכן
 ||34||11||15||8||43||38||5||37||
|-bgcolor=#08beef
| 8.||רודה
 ||34||13||11||10||40||36||4||37||סגנית מחזיקת הגביע ההולנדי העפלה לגביע אירופה למחזיקות גביע
|-
| 9.||טלסטאר ספורטקלאב
 ||34||7||15||12||42||48||6-||29||
|-
| 10.||ספרטה רוטרדם
 ||34||7||15||12||32||42||10-||29||
|-
| 11.||נאק ברדה
 ||34||9||10||15||26||53||27-||28||
|-
|12.||דה חראפסחאפ
 ||34||7||14||13||41||69||28-||28||
|-
| 13.||גו אהד איגלס
 ||34||6||15||13||43||58||15-||27||
|-
| 14.||פ.צ. אוטרכט
 ||34||9||9||16||36||57||21-||27||
|-
| 15.||מועדון הכדורגל איינדהובן
 ||34||9||9||16||40||63||23-||27||
|-
| 16.||פ.צ. אמסטרדם
 ||34||7||10||17||39||52||13-||24||
|-style="background:#FF8888
| 17.||מ.ו.ו מאסטריכט
 ||34||8||7||19||34||64||30-||23|| rowspan=2 align=right|ירידה לליגת המשנה
|-style="background:#FF8888
| 18.||אקסלסיור רוטרדם
 ||34||7||5||22||24||59|| 35-||19
|}

קטגוריה:עונות בליגת העל ההולנדית
קטגוריה:תחרויות כדורגל ב-1976
קטגוריה:תחרויות כדורגל ב-1975
קטגוריה:1976 בהולנד
רוברטו אמיליו דה קוניה

רוברטו אמיליו דה קוניה (בפורטוגזית: Roberto Emílio da Cunha; 20 ביוני 1912 – 20 במרץ 1977), הידוע בעיקר בשם רוברטו, היה כדורגלן ברזילאי ששיחק בעמדת החלוץ.

==ביוגרפיה==
רוברטו התחיל את הקריירה עם פלמנגו ובמשך שנתיים עמה כבש 19 שערים ב-52 הופעות. לאחר מכן עבר לסאו קריסטובאו שם במשך שש שנים כבש 81 שערים ב-135 הופעות.

במדי נבחרת ברזיל הופיע לראשונה בקופה אמריקה 1937 בו סיים כסגן האלופה. במונדיאל 1938 כבש ברבע הגמר את שער הניצחון ב-1–2 נגד צ'כוסלובקיה, שער שהעלה אותם לחצי. הוא סיים עמה במקום השלישי.

==קישורים חיצוניים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני נבחרת ברזיל
קטגוריה:כדורגלני מונדיאל 1938
קטגוריה:כדורגלני פלמנגו
קטגוריה:ילידי 1912
קטגוריה:נפטרים ב-1977
רכבות לילה (סרט)

רכבות לילה (באנגלית: Europa, הופץ כצנטרופה (באנגלית: Zentropa) בצפון אמריקה) הוא סרט דרמה פוליטית משנת 1991 בבימויו של לארס פון טרייר. זהו סרטו השלישי של פון טרייר והסרט האחרון בטרילוגיית אירופה בעקבות "אלמנט הפשע" (1984) ו"מגפה" (1987).<ref name="festival-cannes.com"></ref>

רכבות לילה הושפע מאמריקה של פרנץ קפקא, ושם הסרט נבחר "כהד" של הרומן.<ref>[https://books.google.com/books?id=voTOt3GaRJAC&pg=PA83&lpg=PA83&dq=europa+lars+von+trier+kafka&source=bl&ots=uDKThwAz6h&sig=sIQF7Op80s5yLQbXttKDz65a0Wo&hl=en&sa=X&ei=sCjvUdbPE4KHswb7qIGwCg&ved=0CCoQ6AEwAA#v=onepage&q=europa%20lars%20von%20trier%20kafka&f=false Lars Von Trier: Interviews, pp. 82-83]</ref>

== עלילה ==
בתום מלחמת העולם השנייה, ליאופולד קסלר, אמריקאי צעיר ואידיאליסטי ממוצא גרמני, מקווה "להראות חסד כלשהו" לעם הגרמני. באזור האמריקאי בגרמניה הכבושה ובעזרת דודו הוא לוקח על עצמו משרה ככרטיסן בקרון שינה ברשת הרכבות צנטרופה, מתאהב בפאם פאטאל ומסתבך במזימה של המחתרת הנאצית תוך שהוא מנוצל על ידי כולם ומנסה לעבור את הכשרתו ככרטיסן.

== שחקנים ==
* ז'אן מארק בר – ליאופולד קסלר
* מקס פון סידוב – הקריין
* ברברה סוקווה – קתרינה הארטמן
* אדי קונסטנטין – קולונל האריס
* אודו קייר – לורנס הארטמן
* לארס פון טרייר – יהודי ניצול שואה

== סגנון ==
רכבות לילה משתמש בסגנון ניסיוני של קולנוע, המשלב שחור-לבן עם חדירות צבע מדי פעם, כששחקנים מתקשרים עם קטעים מוקרנים מאחור, ומניחים תמונות שונות זו על זו ליצירת אפקט סוריאליסטי. הקריינות משתמשות בנרטיב לא שגרתי של גוף שני במעין חיקוי של מהפנט (למשל: "בספירה של עשר אתה תהיה באירופה").

הדמויות, המוזיקה, הדיאלוג והעלילה של הסרט הם מלודרמטיים באופן מודע ומהווים חיקוי אירוני למוסכמות הסרט האפל.

== הפקה ==
הסרט צולם ברחבי פולין ובדנמרק. חברת ההפקה של פון טרייר, Zentropa Entertainments, נקראת על שם רשת הרכבות הזדונית המופיעה בסרט זה, אשר בתורו נקרא על שם חברת הרכבות האמיתית מיטרופה.

== קבלה ==
רכבות לילה שוחרר כצנטרופה (Zentropa) בצפון אמריקה כדי למנוע בלבול עם סרט השואה אירופה אירופה (1990) שיצא באותה התקופה.

=== ביקורות ===
הסרט קיבל ביקורות חיוביות במידה רבה מצד המבקרים. באתר Rotten Tomatoes הסרט קיבל ציון של 85% בהתבסס על 13 ביקורות, עם דירוג ממוצע של 7.3/10. <ref></ref>

=== פרסים ופסטיבלים ===
הסרט זכה בשלושה פרסים בפסטיבל קאן בשנת 1991 (התרומה האמנותית הטובה ביותר, פרס חבר השופטים והפרס הגדול הטכני).<ref name="festival-cannes.com"></ref> לאחר שהבין שלא זכה בדקל הזהב, פון טרייר נתן לשופטים את האצבע וסער מהמקום.<ref></ref>

== קישורים חיצוניים ==

* 
* 
* [https://www.criterion.com/current/posts/893-europa-night-train אירופה: רכבת לילה] חיבור מאת הווארד המפטון באוסף הקריטריונים
* אודי גרינברג, [https://openscholar.huji.ac.il/sites/default/files/slil/files/03-greenberg.pdf על שואה והדחקה: זיכרון ותת-מודע בסרטו של לארס פון-טרייר, רכבות לילה], סליל, כתב עת להיסטוריה, קולנוע וטלוויזיה, קיץ 2010.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רכבות בקולנוע
קטגוריה:לארס פון טרייר
קטגוריה:סרטים בגרמנית
קטגוריה:סרטים באנגלית
קטגוריה:סרטים שווייצריים
קטגוריה:סרטים שוודיים
קטגוריה:סרטים גרמניים
קטגוריה:סרטים צרפתיים
קטגוריה:סרטים דניים
קטגוריה:סרטים בריטיים
קטגוריה:סרטי 1991
הנס אלסר

הנס אלסר (בשוודית: Hans Alsér; 23 בינואר 1942 - 15 בינואר 1977) היה שחקן טניס שולחן שוודי. הוא היה אלוף אירופה בתחרויות יחידים בשנים 1962 ו-1970. בשנים 1967 ו-1969 הוא זכה תחרות זוגות באליפות העולם.

== חייו ==
הנס אלסר היה בין שחקני טניס שולחן הבולטים במהלך שנות ה-60 של המאה ה-20. בשנת 1959 הוא נכלל בנבחרת שוודיה וזכה במדליה ראשונה באליפות העולם. בשנת 1967 הוא זכה בתחרות זוגות האליפות העולם (לצד של יוהנסון). הוא שיחזר הישג זה בשנת 1969.

בשנים 1962–1970 הוא זכה ב-8 מדליות זהב באליפויות אירופה.

לאחר סיום הקריירה, אלסר החל לאמן נבחרת שוודיה ונבחרת גרמניה המערבית.

הוא נהרג בתאונה אווירית בשנת 1977.

==קישורים חיצוניים==

* [https://web.archive.org/web/20121016063500/http://www.ittf.com/ittf_stats/All_events3.asp?ID=221 תוצאות של הנס אלסר במשחקי יחידים]
* [https://www.youtube.com/watch?v=y7lbcYRW9Mk הנס אלסר במהלך משחק]
* 

קטגוריה:שחקני טניס שולחן שוודים
קטגוריה:שוודים שנולדו ב-1942
קטגוריה:נפטרים ב-1977
קטגוריה:הרוגי תאונות אוויריות
IBS סנקט פטרבורג

IBS הוא מועדון כדורגל חופים פטרבורגי, שנוסד בשנת 2005 והתמודד באליפות רוסיה, בעונת 2007 זכה לראשונה באליפות.

== תארים ==
; אליפות רוסיה
* זכייה (1): 2007
; גביע רוסיה
* גמר (2): 2008, 2010

קטגוריה:סנקט פטרבורג: מועדוני ספורט
קטגוריה:קבוצות כדורגל חופים רוסיות
קו ליובלינסקו-דמיטרובסקאיה

קו ליובלינסקו-דמיטרובסקאיה (ברוסית: Люблинско-Дмитровская линия) (קו מס' 10) הוא קו ברכבת התחתית של מוסקבה.

הקו כולל 26 תחנות, באורך כולל של 44.3 ק"מ. זמן הנסיעה הממוצע לכל אורך הקו, הוא 59 דקות.

המהירות הממוצעת של הרכבת היא כ-40 קמ"ש. הקו כולו עובר מתחת לאדמה, למעט קטע וולז'סקאיה - ליובלינו, שנבנה מעל פני הקרקע.

מאז 19 ביוני 2010, קו ליובלינסקו-דמיטרובסקאיה הוא היחיד במטרו של מוסקבה שאין לו מעבר באחד משני הצמתים שלו עם קו קולצביה, אך בעתיד מתוכננת להיבנות תחנת סובורובסקאיה, שאמור להיות לה מעבר לתחנת דוסטויבסקאיה של קו ליובלינסקו-דמיטרובסקאיה<ref>https://stroi.mos.ru/metro/liublinsko-dmitrovskaia-liniia-mietro-stroi_mos</ref>.

על פי נתוני 2010 משתמשים בקו יותר מ-200 קרנות. תנועת הנוסעים היומית הממוצעת של הקו בשנת 2011 הייתה 731 אלף איש.

== גלריה ==
<gallery mode="packed" heights="130px">
קובץ:Fiztekh 2023-09 1694125991.tif|פיזטך, התחנה הצפונית ביותר במטרו של מוסקבה.
קובץ:Metro MSK Line10 Zyablikovo.jpg|זיאבליקובו, התחנה הדרומית הסופית של הקו.
קובץ:Электродепо «Лихоборы».jpg|דפו ליחובורי, המשרת את הקו.
</gallery>

==קישורים חיצוניים==

* 

==הערות שוליים==

קטגוריה:קווי הרכבת התחתית של מוסקבה
המרגל האבוד והשמלה הירוקה

המרגל האבוד והשמלה הירוקה הוא ספר בלשים מסוג סיפורת, שנכתב על ידי אלכס פז-גולדמן, סופר לילדים ונוער. הוא יצא לאור על ידי הוצאת כנרת זמורה-ביתן בשנת 2011. הכריכה אוירה ועוצבה על ידי מישל קישקה ואמרי זרטל. הספר הוא ספר נוער על חברות בין בלשים בני 12 המנסים לפענח תעלומה הקשורה במרגל מסתורי.

הספר זכה לביקורות חיובית בזכות היכולת שלו להעביר את סיפורי השואה באופן המתאים לילדים. מעבר לכך כישרון הכתיבה של אלכס פז-גולדמן ותשומת ליבו לפרטים זכו גם הן לתשבחות.<ref></ref>

== תקציר העלילה ==
העלילה מתרחשת בשכונת רמת עמידר ברמת-גן לאחר מלחמת העולם השנייה. מרדכי בן ה-12 וחברו הטוב ביותר ראובן מדברים, והוא מסביר לו על הסבירות הגבוהה של הימצאות מרגלים בשכונתם. ראובן ומרדכי עוקבים אחר איש חשוד במחשבה שהוא מרגל נאצי וככל שהסיפור מתקדם כך גם חשדותיהם לגבי האיש המסתורי עולים. מרדכי וראובן פורצים לדירה של האדם שהם בטוחים שהוא מרגל, אך לא מוצאים דבר. גם אחותו של ראובן מצטרפת לחבורתם, ומטרתם היא לחשוף את זהותו.

מרדכי חושב שאמו עובדת עם המרגל ומרגלת בשביל הנאצים. חשדותיו מתגברים כאשר המרגל הנאצי מגיע לפתח דלת ביתו של מרדכי כשהוא מחופש לאישה זקנה. ראובן תוקף את הזקנה ומגלה גבר קשיש בתוך התחפושת. לבסוף התברר שה"מרגל" הוא בסך הכול ניצול שואה קשיש ועני, אשר התחפש לזקנה כדי לבקש אוכל וכסף ולזכות באמפתיה. בעקבות הגילוי, משפחתו של מרדכי מאמצת אותו לחיקם.

== הדמויות ==
* מרדכי – תלמיד, בן להורים ניצולי שואה. צנום במראהו. מרדכי מתואר כאמיץ, חבר טוב ובלש מצוין. בעזרתו ובעזרת חברו ראובן הם הצליחו לפצח את התעלומה של האיש המסתורי.
* ראובן – תלמיד, בעל שיער מקורזל שחור ועיניים שחורות, הוריו עלו מעיראק. חכם, טוב במתמטיקה, חבר טוב, בעל עמוד שדרה, לקח לו זמן לסלוח למרדכי כשסיפר על רגשותיו של ראובן לילדה מכיתתו.
* אביבה – אחותו הגדולה של ראובן, מתוארת כיפה מאוד, חכמה וחדת חושים. במהלך העלילה מצטרפת ל"חבורה" של מרדכי וראובן ועוזרת להם לפתור את התעלומה על המרגל.
* אמו של מוטי – ניצולת שואה, הייתה שנתיים באושוויץ, חוץ ממנה כל משפחתה נספתה בשואה, סגורה מאוד, מדברת יידיש. לא נפתחת לבנה על זמנה בשואה, באופן כללי מדברת רק כשצריך.
* אביו של מוטי – ניצול שואה, הוא ואחיו התאום היחידים ששרדו. צנום, חלוש וכפוף לרצון אמו של מוטי. היה בבית חולים פסיכיאטרי כשישה חודשים.

== הערות שוליים ==

קטגוריה:ספרי מתח
קטגוריה:ספרי ילדים ונוער
קטגוריה:ספרים בעברית
קטגוריה:ספרים המתרחשים בארץ ישראל
קטגוריה:ספרי 2011
קטגוריה:ספרי זמורה ביתן
קטגוריה:רמת עמידר
אלוף הבלשים בלומקוויסט

אלוף הבלשים בלומקוויסט הוא הספר הראשון מתוך הטרילוגיה אלוף הבלשים בלומקוויסט - הרפתקאותיו של ילד השואף להיות בלש, שנכתבה על ידי אסטריד לינדגרן. הספר יצא לאור לראשונה ב 1946 בשוודית ותורגם לעברית על ידי דנה כספי בשנת 2018.

== תקציר העלילה ==
קאלה בלומקוויסט תמיד רצה להיות בלש, אבל שום דבר אף פעם לא קורה בעיירה השקטה בה הוא גר. כל יום הוא בילה עם חבריו אווה-לוטה ואנדרס (חבורתם נקראת גם השושנים הלבנות). יום אחד בן דודה של אמא של אווה-לוטה, הדוד איינר, מגיע לעיירה. הוא לוקח את קאלה, אווה-לוטה ואנדרס לטירה עתיקה שם הוא פותח את המרתף עם פורץ מנעולים. פריצת המנעול גורמת לקאלה להתחיל לחשוד בו. הוא לוקח את טביעות האצבעות שלו ועוקב אחריו. חבריו לא מאמינים לו וצוחקים עליו. הם עסוקים במשחק שבו הם נלחמים עם חבורת השושנים האדומות (סיקסטן, בנקה ויונטה).

קאלה החל לרגל אחר איינר ונתקל בשני אנשים שמחפשים אותו. הוא גילה ששני האנשים האלה השתתפו עם הדוד איינר בשוד יהלומים. איינר ברח עם כל השלל, ולכן הם איימו להרוג אותו. קאלה גילה עם אנדרס ואווה-לוטה שאיינר החביא את הקופסה עם היהלומים בחורבות הטירה במרתף, והם לקחו את השלל והחביאו אותו בשידה בבית של אווה-לוטה. השודדים גילו שהילדים מצאו את היהלומים, כלאו אותם במרתף של הטירה וברחו עם הקופסה. כשהילדים סוף סוף הצליחו למצוא את היציאה מהמרתף, הם ראו את השודדים ואיינר בורחים עם הרכב שלהם. הם יצאו עם המשטרה למרדף, ובסוף הצליחו להגיע אליהם. להפתעתם, השודדים גילו שהם לקחו את הקופסה הלא נכונה: קופסת המסמכים של השושנים הלבנות.<ref></ref>

== דמויות ==
* קאלה בלומקוויסט - רוצה להיות אלוף הבלשים, עד כדי כך שהוא ממציא פשעים. בעל שיער בהיר. אביו ויקטור מנהל את המכולת "המכולת של ויקטור בלומקוויסט". ממוקד במטרה ובלש מחונן. כותב את כל הפרטים שנראים לו חשובים בפנקס. בן 13. מגיע ממעמד הביניים.
* אנדרס - רוצה להיות נהג קטר שיהיה גדול. בעל שיער שחור, ציני, חברו הטוב ביותר של קאלה. מנהיג חבורת השושנים הלבנות. בן הסנדלר. בן 13. עני.
* אווה-לוטה ליסנדר - מושא אהבתם גם של אנדרס וגם של קאלה. בעלת שיער בהיר, חצופה, פיקחת ובעלת כישרונות רבים. בת האופה. שונאת את הדוד איינר. בת 13. עשירה.
* הדוד איינר - גבוה ורזה, בא מסטוקהולם. בן דודה של אמו של אווה-לוטה מיה. ידוע גם בתור איינר לינדברג וגם איינר בראנה. השתתף בשוד יהלומים עם ארתור (אותו קאלה מכנה "החיוור") ושמנדריק (אותו קאלה מכנה "המגעיל") וברח עם כל השלל.

== ציטוט נבחר ==
"דם, אין ספק שזה דם": קאלה אומר את זה בתחילת הספר כאשר הוא נפצע מהמחדד שלו, ומדמיין שמדובר ברצח.

"מכל אלה למדו שני דברים: לא לתת לאיש להפתיע אותם ולשתוק כשצריך."

== ספרי המשך ==
* קאלה בלומקוויסט חי חיי סכנה (1951)
* קאלה בלומקוויסט ורסמוס (1953)

== ביקורות ==

==קישורים חיצוניים==
* 

== הערות שוליים ==

קטגוריה:ספרי הרפתקאות ומסעות
קטגוריה:ספרי ילדים ונוער
איסילקול

איסילקול (ברוסית: Исильку́ль) היא עיר ברוסיה במחוז אומסק. העיר נמצאת לידי אגם איסילקול, מכאן נובע שמה של העיר.

==היסטוריה==
המקום בו הוקמה העיר העתידית נבחר בשנת 1891 בזמן גישושים בתוואי מסילת הרכבת הטרנס-סיבירית. במאי 1893 בקרבת אגם איסילקול החלה להבנות תחנת רכבת. באותה שנה נבנה ונפתח מפעל לייצור לבנים אשר שימשו לבניית בתים ומבנים במקום, מפעל זה חסך את הצורך להוביל לבנים ממרחקים.

ב-1894 למקום הגיעו תושבים קבועים ראשונים. באותה שנה החלה תנועה זמנית של רכבת בין צ'ליאבינסק לאומסק שעברה דרך איסילקול, ב-1895 הושלמה הבנייה של המסילה והרכבת הפכה לקבועה ותחנת איסילקול הופיעה במפת רכבת רוסיה.

ב-1897 נבנתה כנסייה פרבוסלאבית, באיסילקול היו 1,843 תושבים פרבוסלאבים, כמו כן היו 33 בתי אב של שטונדיסטים. שנה לאחר מכן בית ספר כנסייתי. איסלקול קיבלה מעמד של עיר בשנת 1945 עת שהיו במקום 18 אלף תושבים.

==אוכלוסייה==
אוכלוסיית איסילקול לפי שנים:
{| class="wikitable"
| ||שנה || מספר תושבים
|-
|1 || 1939 || 13,600
|-
|2 || 1970 || 25,958
|-
|3 || 1989 || 26,430
|-
|4 || 2002 || 26,549
|-
|5 || 2009 || 25,891
|-
|6 || 2010 || 24,482
|-
|7 || 2015 || 23,865
|-
|8 || 2021 || 22,101
|}
==קישורים חיצוניים==

קטגוריה:מחוז אומסק: ערים
קטגוריה:יישובים שהוקמו ב-1895
עקרב השני (פרעה)

עקרב השני נודע גם כן כ"מלך עקרב" ושלט במצרים העליונה בתקופה הקדם שושלתית, ככל הנראה בסביבות 3200–3000 לפנה"ס. בתבליט על ראש אלה מאבן המיוחס לו בו מופיע עקרב השני יחד עם סמל העקרב והשושנה המייצגים את שמו. יש הקושרים בינו לבין האלה המצרית סרקת לה מיוחסים כוחות ריפוי מעקיצות עקרבים ונחשים.

==ממצאים==
ראש האלה של עקרב השני, [[מוזיאון אשמוליאן.]]
===אלת האבן===
בתבליט על גבי האלה מופיע עקרב השני כשלראשו כתר לבן המיוחס לפרעוני מצרים עילית, כמו כן הוא מחזיק בידו מכוש מעץ שמסמל באופן טקסי את קצירתו של הקציר הראשון וחפירת תעלות השקיה לחקלאות. האלה נתגלתה בהיירקונפוליס, נחן המצרית שבמצריים עילית - עיר בעלת חשיבות דתית ופוליטית רבה באותה תקופה ששימשה ככל הנראה כבירתו של עקרב השני.

===ממצאים נוספים===
ממצאים רבים שנתגלו, המעוטרים בתבליטים וכלי חרס מצוירים בדיו שחור, מצביעים על מסחר וכלכלה משגשגת בתקופתו של עקרב השני. מערכות ההשקיה המפותחות שנוסדו תחת שלטונו אפשרו גידול אינטנסיבי של ירקות ורעיית בקר סביב התעלות ולצמיחתם של יישובים רבים סמוך אליהן.

באשד השני של הנילוס סמוך למאגר אסואן נתגלה סלע גדול ועליו תבליט של עקרב ענקי צועד על גבי גופותיהם של אויבי מצרים הנובים, ששכנו דרומית למצרים באזור סודאן של היום - הנובים מתוארים כשהם עומדים וראשם מטה כשגופם נקוב בחיצים, שתי דמויות נוספות של מצרים מתוארות מחזיקות קשתות ויורות חיצים לעבר הנובים.

הנובים מזוהים על פי נוצות היען בשערם שכך תיארום המצרים. העקרב ניצב מול דמות אדם עם זקן מלאכותי (המאפיין את הפרעונים) המחזיק פגיון טקסי בחגורתו, כמו כן הוא מחזיק חבל ארוך אליו קשורים הנובים השבויים. סצנה זו מתארת את ניצחונו של עקרב השני על הנובים העוינים.

יש חוקרים הסבורים כי פרעה זה הוא אביו של נערמר (מנס) מאחד מצריים.

== קברו ==
מקום קבורתו המדויק של עקרב השני אינו ידוע בוודאות. ישנם שני מבני קבר משוערים - האחד נתגלה באום אל-געאב (סמוך לאבידוס), מדובר במבנה מרובע המחולק לארבעה חדרים המופרדים על ידי קירות בוץ פשוטים. במקום נמצאו מספר פריטי שנהב עם דמויות של עקרבים.

המבנה השני ממוקם בהיירקונפוליס. זהו חדר מלבני שמידותיו הם 3.5-6.5 מטר, עומקו 2.5 מטר והוא מחוזק על ידי לבני בוץ. גם באתר זה נמצאו מספר פריטי שנהב עם דמויות של עקרבים. 

== אזכורים בתרבות הפופולרית ==
* הרומן אל העקרב (The Scorpion God, 1971), מבוסס באופן רופף על תקופה זו בהיסטוריה המצרית.
* שמו של המלך כמלך העקרבים מאוזכר בסרט משנת 2001, "המומיה חוזרת", ובספינאופים שלה, "מלך העקרבים" (2002), "מלך העקרבים 2: עלייתו של לוחם" (2008), "מלך העקרבים 3: הקרב על הגאולה" (2012) ו"מלך העקרבים 4: המסע אחר הכוח" (2015).
* משחק מחשב "מלך העקרבים: עלייתו של האכדי" הופץ למכירה ב-2002.
* הרומן "פרעה", ספר לילדים מ-2007 מאת ג'קי פראנץ', עוסקת במאורעות בחצר מלך עקרב והיריבות בין בניו נערמר והנסיך הוק.

==קישורים חיצוניים==

קטגוריה:פרעוני מצרים
קו סרפוחובסקו-טימיריאזבסקאיה

קו סרפוחובסקו-טימיריאזבסקאיה (ברוסית: Серпуховско-Тимирязевская линия) (קו מס' 9) הוא קו ברכבת התחתית של מוסקבה.

הקו מחבר את רובעי השינה בצפון ובדרום העיר עם המרכז.

קו סרפוחובסקו-טימיריאזבסקאיה הוא תת-קרקעי לחלוטין, וכולל 25 תחנות. אורכו - 41.2 ק"מ, זמן נסיעה ממוצע לאורך כל הקו - 58 דקות<ref>http://moscow.org/moscow_encyclopedia/367_serpuhovsko_timiryazevskaya_liniya.htm</ref>.

תנועת הנוסעים היומית הממוצעת של הקו בשנת 2011 הייתה 868 אלף איש.

==קישורים חיצוניים==

==הערות שוליים==

קטגוריה:קווי הרכבת התחתית של מוסקבה
בורדרלנדס (סרט)

בורדרלנדס (באנגלית: Borderlands, בתרגום חופשי לעברית: "ארצות הגבול") הוא סרט מדע בדיוני קומי אמריקאי עתידי המבוים על ידי איליי רות'<ref name=":0"></ref> עם תסריט שנכתב על ידי רות' וקרייג מאזין, שמבוסס על סדרת משחקי הווידאו באותו השם שפותחה על ידי חברת "Gearbox Software". בסרט מככבים קייט בלאנשט, קווין הארט, ג'יימי לי קרטיס, ג'ק בלאק, אריאנה גרינבלט, פלוריאן מונטיאנו, היילי בנט ואדגר רמירז.

הסרטעלה לאקרנים ב-9 באוגוסט 2024, תחת הפצתה של סרטי ליונסגייט.

==תקציר העלילה==
לילית, פורעת חוק ידועה לשמצה עם עבר מסתורי, חוזרת בחוסר רצון לכוכב הבית שלה, פנדורה, במטרה למצוא את בתו הנעדרת של האיש החזק והאכזר ביותר ביקום, אטלס. על מנת להצליח במשימתה, לילית יוצרת ברית עם צוות בלתי צפוי – רולנד, שכיר חרב עילית לשעבר; טיני טינה, נערה פראית; קריג, שומר ראשה השרירי אך מאותגר רטורית של טינה; פטרישיה טאניס, מדענית בלתי-שפויה בעליל; וקלפטראפ הרובוט. יחד, הקבוצה הלא-שגרתית נאלצת להילחם במפלצות חייזריות ושודדים מסוכנים על מנת למצוא ולהגן על הנערה הנעדרת, שעשויה להחזיק את המפתח לכוח בלתי נתפס שישנה את גורל היקום.

==צוות השחקנים והדמויות==
* קייט בלאנשט – לילית<ref name=":0" />
* קווין הארט – רונלד
* ג'יימי לי קרטיס – ד"ר פטרישיה טאניס<ref name=":0" />
* ג'ק בלאק – קלפטראפ
* אריאנה גרינבלט – טיני טינה
* פלוריאן מונטיאנו – קרייג
* היילי בנט
* אדגר רמירז – אטלס
* אוליבר ריכטרס – קרום
* ג'נינה גבנקר – המפקדת נוקס
* ג'ינה גרשון – מאד מוקסי
* שאיין ג'קסון – ג'ייקובס
* צ'ארלס באבלולה – האמרלוק
* בנג'מין ביירון דייוויס – מרקוס
* סטיבן בויר – סקוטר
* ראיין רדמונד – אלי
* בובי לי – לארי
בנוסף, פן ז'ילט, שדיבב במשחק "Borderlands 3", עתיד להופיע בסרט בהופעת קמע ככומר העורך חתונה.

==הפקה==
פיתוחו של עיבוד קולנועי לסדרת משחקי הווידאו "Borderlands" הוכרז לראשונה באוגוסט 2015, כאשר סרטי ליונסגייט הכריזו על פיתוח הפרויקט יחד עם ארי ואבי ארד. בפברואר 2020, נמסר שהקולנוען איליי רות' יהיה אמון על בימוי הסרט מתוך תסריט שכתב קרייג מאזין, ושהמפיק אריק פייג יצטרף להפקת הסרט.

===ליהוק===
בתחילת מאי 2020, דווח על כניסתה של קייט בלאנשט לתהליכי משא ומתן על גילום דמותה של לילית, ובהמשך החודש אושר רשמית על ידי סרטי ליונסגייט שבלאנשט תגלם את דמותה של לילית. בינואר 2021, דווח על ליהוקו של קווין הארט לגילום דמותו של רולנד. בפברואר 2021, אושר ליהוקה של ג'יימי לי קרטיס לגילום דמותה של ד"ר פטרישיה טאניס, ושל ג'ק בלאק לדיבוב קולו של קלפטראפ. בחודש שלאחר מכן, אריאנה גרינבלט ופלוריאן מונטיאנו לוהקו לגילום דמויותיהם של טיני טינה וקריג, בהתאמה, ואושר ליהוקה של היילי בנט לתפקיד שטרם פורסם. באפריל 2021, עם תחילת הצילומים, אושר ליהוקם של אדגר רמירז, אוליבר ריכטרס, ג'נינה גבנקה, ג'ינה גרשון, שאיין ג'קסון, צ'ארלס באבלולה, בנג'מין ביירון דייוויס, סטיבן בויאר, ריאן רדמונד ובובי לי. פן ז'ילט, שלקח חלק בדיבוב עבור המשחק "Borderlands 3", חשף. שהוא עתיד להופיע בהופעת קמע ככומר בחתונה.

===צילומים===
צילומי הסרט החלו ב-1 באפריל 2021 בהונגריה.

==קישורים חיצוניים==

* 

==הערות שוליים==

קטגוריה:סרטי מדע בדיוני אמריקאיים
קטגוריה:סרטי פעולה אמריקאיים
קטגוריה:סרטי קומדיה אמריקאיים
קטגוריה:סרטים שמבוססים על משחקי וידאו
קטגוריה:סרטי 2024
קטגוריה:סרטים אמריקאיים משנת 2024
קטגוריה:סרטי מדע בדיוני מ-2024
שרלוק הולמס והפרחחים מרחוב בייקר (ספר)

הספר שרלוק הולמס והפרחחים מרחוב בייקר (Sherlock Holmes and the Baker Street Irregulars) נכתב על ידי ומייקל סיטרין והוצא לאור בשנה 2011 על ידי מטר, ובו מסופר על תעלומה ששרלוק הולמס ועוזריו הצעירים מרחוב בייקר מנסים לפתור בעקבות מותם החשוד של שלושה הולכים על חבל. בסיפור מספרים על חייהם של הפרחחים היכן הם מתגוררים ומה הם עושים.<ref></ref>

== תקציר העלילה ==
שרלוק הולמס ועוזריו הצעירים הנקראים הפרחחים מרחוב בייקר מנסים לפתור תעלומה הקשורה למותם הנוראי של משפחת הולכי החבל המפורסמים, הזלינדאים. הם מצאו את מותם לאחר שחבלם נקרע בזמן הופעה. שרלוק בוחר לחקור את הנושא, כי הוא חושד שלא מתו מתאונה כמו שסופר אלא מהתנקשות. במהלך החקירה מתגלה שתעלומה זאת מתקשרת גם לעוד אחת מתעלומותיו הגדולות של הולמס שהיא גניבת ספר המלוכה האנגלי ששוויו רב. הולמס והפרחחים מבינים שאחד מיריביו המושבעים ביותר, פרופסור ג'יימס מוריארטי ארגן את שני הפשעים. הזלינדאים היו שותפיו לגניבת הספר, ומוריאטי החליט להיפטר מהם מתוך חשש שידווחו על מעורבותו. התעלומה נפתרת בעזרת מארב שהולמס והפרחחים ארגנו, הם הצליחו להשיג את הספר וכמעט לעצור את הפרופסור הרשע. בזמן המסע הפרחחים פוגשים אנשים חדשים ולומדים להכיר טוב יותר אחד את השני ואיך להיות בלשים טובים יותר.

== דמויות ==
* שרלוק הולמס: הבלש המבריק שאצלו עובדים הילדים, שרלוק הוא אחד הבלשים הטובים במדינה והוא פותר תעלומות מבריקות ומעניינות.
* אוזגוד (אוזי) מנינג: החכם שבחבורה, בלש מלידה למרות שיכולותיו הפיזיות חלשות מפצה על זה ברעיונות מרשימים וכוח רצון.
* פילאר: בת מגדת העתידות, מתגוררת בקרקס ועוזרת לשרלוק והילדים בפתרון התעלומה.
* ויגינס: מנהיג החבורה, כריזמטי ואמיץ, יש לו חמוסה בשם שירלי.
* משפחת הזלינדאים: משפחת ההולכים על חבל בקרקס שמתו בעקבות נפילה מהחבל והתעלומה סובבת סביבם.
* ג'ק קרמבלי: בעליו ואדוניו של אוזי, בחור מרושע שחושב רק על ממונו ומנצל את יכולות ההעתקה של אוזי כדי להרוויח בלי לחשוב על רצונותיו או צרכיו של אוזי.
* אליוט (תפר): אחד מהפרחחים יודע לתפור פצעים או בגדים כמו מומחה.
* שאר הפרחחים: רוהאן, אלפי, אליסטר, ברנבי, פלטשר, סימפסון, ג'יימס, פיט ושם.

== ביקורות ==
ביקורותיו של הספר מצוינות ורוב קוראיו משבחים את הסופר על יצירה נפלאה זו, הספר גם נבחר למצעד הספרים של מצעד החינוך. ילדים רבים ממליצים לקרוא את הספר וגם מבוגרים טוענים שזה ספר בלשות מעניין שמתאים לכל הגילאים וכולם יכולים להנות מקריאתו, אפילו אנשים שלא נוהגים לקרוא ספרים. ביקורות אלה נמצאו באתר של עברית.<ref></ref>

== הערות שוליים ==

קטגוריה:ספרי 2011
תיאודור בון: הנאשם

"תיאודור בון: הנאשם" הוא הספר השלישי בסדרת תיאודור בון של הסופר ג'ון גרישם. זהו גם הספר השלישי שג'ון גרישם כתב לבני נוער, בניגוד לרוב ספריו המכוונים יותר למבוגרים. הספר פורסם לראשונה ב־2012, אך הוצא לאור בעברית לראשונה ב־2013, על ידי הוצאת מודן, ותורגם על ידי כנרת היגינס - דוידי. הספר שייך לסוגת המתח, האופיינית לספריו של המחבר.<ref name=":0"></ref>

== תקציר העלילה ==
הסיפור מתמקד בחייו של תיאודור בן ה-13 (המכונה לעיתים גם תיאו). תיאודור הוא ילד מקובל שגר בעיר די קטנה, ששואף לעסוק בעריכת דין, כשיגדל, כמו שני הוריו.

תיאו נשלח מבית הספר לסקר משפט רצח שהתקיים בעיר, ושם מתחילה התעלומה. המשפט נדחה, ותיאו שב לבית הספר, שם הוא מגלה שגנבו פריטים מן הלוקר שלו. הוא מחליט לא לספר לאף אחד, מה שיתברר כטעות גדולה לאחר מכן. הוא גם מגלה שמישהו חיבל בצמיגי אופניו.

תיאודור מוצא את עצמו כחשוד המרכזי בפריצה לחנות מחשבים ומכשירי אלקטרוניקה בעיר. בשלב זה הוא כבר בטוח שישנו קשר בין ששלושת המקרים. הוא מגלה שחיבלו בצמיגיו פעם נוספת, ואף ניפצו חלון במשרד עורכי הדין של הוריו, ממש לידו!

החוקרים נושפים בעורפו, ומתחיל להיראות כאילו תיאודור כבר לא ינצל. בפעולה של הצופים, תיאו מגלה שצמיגי אופניו חובלו פעם נוספת! הוא מתקשר לאביו שיבוא לאסוף אותו והם לוקחים את האופניים לתחנת המשטרה, כראייה. הניסיון לא נוחל הצלחה, ותיאו הצעיר מבין שהוא צריך לקחת את העניין ליידים. הוא מתייעץ עם דודו אייק שגם הוא עורך דין לשעבר, ולאחר שתיאו מספר לו שאין לו שום אויבים, אייק מעלה קו חקירה חדש. הוא סובר שמדובר בילדיה של לקוחה שאמו של תיאו ייצגה (בתור עורכת דין לגירושין) שרצו לנקום. בעזרת חקירה משותפת של אייק, שלו, של חבריו וחברתו הטובה אפריל, הם מצליחים למצוא זוג אחים שתואמים לכל הקריטריונים. האח הצעיר לומד בבית הספר של תיאו. תיאו מוסר את המידע למנהלת בית הספר. בעזרת חקירה משולבת של המנהלת והמשטרה, שנגמרת בצו חיפוש בבית השניים, הם נעצרים, ותיאו כבר לא בחזקת חשוד.<ref name=":0" />

== דמויות ==
* תיאודור "תיאו" בון - הדמות הראשית. בן 13, מצליח ומקובל, מתעניין בעריכת דין וחניך בצופים. מואשם בפריצה וגניבת סחורה מחנות המחשבים של ביג מאק, אך בסוף הסיפור מזוכה. במהלך הפרשה מתמודד תיאו עם מצבים מאתגרים, כגון הצקות מבני כיתתו. בנם של וודס ומרסלה בון.
* מרסלה בון - אמו של תיאודור. עורכת דין לענייני גירושין, שבין היתר מתעסקת בגירושי משפחת פין.
* וודס בון - אביו של תיאודור. עורך דין.
* אייק - דודו של תיאודור וחברו הטוב. עורך דין לשעבר שהסתבך עם החוק, עוזר לתיאו לפתור את הפרשיה.
* ג'ונה וג'סי פין - אחים בגיל נוער. הוריהם נמצאים במאבק גירושים שבו אמם שמיוצגת על ידי אמו של תיאודור מרסלה זוכה במשמורת. הם בוחרים לנקום בעזרת פריצה לחנותו של ביג מאק והפללה של תיאודור. בסוף הסיפור נתפסים ומואשמים.
* אפריל פינמור - חברתו הטובה של תיאודור. עוזרת לו בפיענוח הפרשה.
* וודי - חברו של תיאודור. עוזר לו בפיענוח הפרשה, ושומר על גבו נגד ההצקות שהוא חווה בעקבות הפרשה.
* ביג מאק - בעל חנות המחשבים שנפרצת.<ref name=":0" />

== ביקורות ==
הביקורות על הספר מגוונות. בעוד חלקן מדברות על ספר מתח עשוי היטב, בעל כתיבה קולחת, מהספרים שמושכים את הקורא לקריאה נמרצת וממושכת<ref></ref>, אחרות בוחרות לציין רדידות מסוימת, כאילו הסופר מנסה למלא תבנית של ספר נוער שרק נוער יסתפק בו<ref></ref>.

== הערות שוליים ==

קטגוריה:ספרי 2012
קטגוריה:ספרי ילדים ונוער
טיסקורוד

טיסקורוד (בהונגרית: Tiszakóród) הוא כפר קטן במחוז סבולץ'-סטמאר-ברג על גדות נהר טיסה שבצפון מזרח הונגריה. 

בדומה ליישובים רבים באירופה, גם אוכלוסיית טיסקורוד קטנה בעשרות השנים האחרונות, מ-783 תושבים בשנת 1990 עד 723 תושבים בשנת 2020.

הכפר ואזורו מיושבים לסירוגין כבר מהמאה ה-14.

==יהודי טיסקורוד==
יהודים חיו בטיסקורוד בתקופות זמן שונות. ליד בית הקברות הציבורי בכפר יש שלוש מצבות שהיו שייכות לבית קברות יהודי בכפר בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|18
|
|-
|1880
|51
|963
|-
|1910
|51
|
|-
|1920
|22
|
|-
|1930
|21
|
|-
|1941
|27
|1,255
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
ג'ו קריידן

יוסף (ג'ו) קריידן (8 בפברואר 1916 – 17 באפריל 2000) היה מהנדס רכב ישראלי, ממייסדי חיל החימוש.

==ביוגרפיה==
קריידן נולד בעיר באפלו שבארצות הברית, למשפחה יהודית שהיגרה מאוקראינה. היה פעיל ומדריך בתנועת הבונים.

בשנת 1939 עלה לארץ ישראל כבעל מקצוע נדרש. הוא שירת כמהנדס מכונות בספינת סוחר "נחשון"(לימים צים). במלחמת העולם השנייה התנדב לגדוד הארץ ישראלי במסגרת הצבא הבריטי, ושימש כמ”פ של פלוגת תובלה וחימוש.

עם הקמת מדינת ישראל נשלח לבצע רכש בארצות הברית וקנדה, ולשם כך התיישב בעיר הולדתו באפלו. כששב לישראל היה ממקימי חיל החימוש, והמפקד הראשון של בסיס חיל החימוש בסרפנד (צריפין). הוא השתחרר בדרגת אלוף-משנה.

קריידן התיישב בקיבוץ כפר בלום. היה נשוי לרות ואב לשניים.

הוא הגיש פינת טיפים לנהגים בתוכנית הרדיו "אור ירוק" ששודרה ברשת ב', והשתתף בתוכנית הטלוויזיה "על גלגלים" ששודרה בערוץ הראשון של רשות השידור בפינה בה נתן טיפים לנהגים. נוסף על כך, כתב ספרים עם טיפים לנהגים.

==ספריו==
* ששים עצות ועצה לנהג, הקיבוץ המאוחד, תשל"ו
* "מכוניתי, אהובתי: איך לעשות מה, הרבה עצות בספר קטן" בשנת 1987.

==קישורים חיצוניים==
*[https://www.kbm.org.il/memorials/יוסף-גו-קריידן/ ג'ו קריידן], באתר קיבוץ כפר בלום
* [http://nechemia.org/references/kryden1.html יוסף (ג'ו קריידן)], באתר לזכר נחמיה לבנון

==הערות שוליים==

קטגוריה:מהנדסים ישראלים
קטגוריה:ישראלים ילידי ארצות הברית
קטגוריה:כפר בלום: אישים
קטגוריה:מתנדבי היישוב לצבא הבריטי
קטגוריה:אלופי-משנה בצה"ל
קטגוריה:ישראלים שנולדו ב-1916
קטגוריה:ישראלים שנפטרו ב-2000
קטגוריה:אישים הקבורים בכפר בלום
טיסטברק

טיסטברק (בהונגרית: Tisztaberek) הוא כפר קטן במחוז סבולץ'-סטמאר-ברג שבצפון מזרח הונגריה בסמוך למשולש הגבולות הונגריה-אוקראינה-רומניה

הכפר ואזורו מיושבים לסירוגין כבר מהמאה ה-14.

==יהודי טיסטברק==
יהודים חיו בטיסטברק בתקופות זמן שונות. בשנת 1944 נרצחו חלק מיהודי הכפר יחד עם שאר יהודי המחוז ושאר יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|28
|963
|-
|1910
|10
|
|-
|1920
|9
|
|-
|1930
|15
|
|-
|1941
|12
|1,255
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה